W1A

W1A היא סדרה קומית בריטית ששודרה לראשונה בערוץ BBC Two ב-19 במרץ 2014. יוצר הסדרה הוא התסריטאי ג'ון מורטון. זוהי סדרת המשך לסדרה הקומית זוכת הפרסים "2012" של ה-BBC על אודות ארגון אולימפיאדת לונדון בשנת 2012. ב-W1A מופיעים יו בונוויל וג'סיקה היינס באותם תפקידים שגילמו בסדרה "2012", ולצדם משחק צוות שחקנים חדש. דייוויד טננט ממשיך ללוות גם סדרה זו בדברי קריינות.

העונה הראשונה שודרה החל מ-19 במרץ 2014 עד 9 באפריל. בהמשך אותה שנה הוכרז על הפקת עונה שנייה, ששודרה החל מ-23 באפריל 2015 ופרק ספיישל בן שעה. באוגוסט 2016 פורסם ב-Radio Times שהוזמנה עונה שלישית ואחרונה של הסדרה. שידורי העונה השלישית החלו ב-18 בספטמבר 2017.

שם הסדרה לקוח מהמיקוד של בניין בית השידור, משכנו הראשי של ה-BBC שהוא W1A 1AA.

תקציר עלילה
הסדרה סובבת סביב דמותו של איאן פלטשר (יו בונוויל) שהיה בעבר ראש הוועדה האולימפית, וכעת נבחר להיות ראש מחלקת ערכים (Head of Values) ב-BBC. תפקידו הוא להבהיר, להגדיר ולהגדיר מחדש את מטרות הליבה של ה-BBC על כל תפקידיו ולהצעיד אותו אל עבר העתיד. הסדרה עוסקת באירועים היומיומיים בחברה, וכיצד מתמודד איתם צוות המנהלים. האירועים כוללים ביקור של הנסיך צ'ארלס, בעיות המתעוררות בתכנון תוכנית חדשה בשם "הכפר הטעים ביותר בבריטניה", ובדיקה תקשורתית מדוקדקת של שכרו של פלטשר.

צוות השחקנים
 דמות שחקן תפקיד עונות ראשונה שנייה שלישית איאן פלטשר  יו בונוויל  ראש מחלקת ערכים  ראשי טרייסי פריצ'רד  מוניקה דולן  מנהלת יחסי ציבור  ראשי שיבון שארפ  ג'סיקה היינס  יועצת המיתוג של ה-BBC, מנהלת חברת היחצנות "עקומה מושלמת  ראשי דייוויד וילקס  רופוס ג'ונס  מנהל הפורמט הבידורי (S1-2);מנהל בכיר – פריים טיים (S2); עורך – פריים טיים (S3); משנה  ראשי אנה רמפטון  שרה פאריש  ראש מחלת התוכן (S1-2); מנהלת היותר טוב (S2-3)  ראשי לוסי פרימן  נינה סוסניה  מפיקה (S1-2); ראש מחלקת הכללה (S2-3)  ראשי סיימון הרווד  ג'ייסון ווטקינס  מנהל פיקוח אסטרטגי  ראשי ויל המפריז  יו סקינר  מתמחה (S1-2); עוזר אישי של איאן פלטשר (S2-3)  ראשי ניל ריד  דייוויד וסטהד  מנהל מחלקת חדשות ואקטואליה  משנה  ראשי ג'ק פטרסון  ג'ונתן ביילי  עוזר אישי של אנה רמפטון  משנה  ראשי איזי גולד  אופליה לוביבונד  עוזרת אישית של סיימון הרווד (S1-2); מפיקה במחלקת הפיתוח (S2-3)  משנה  ראשי ג'רי גילדנקרנץ  איוואן גונזלס  אסטרטג דיגיטלי  משנה בן רוזנשטרן  מקס אולסקר  אסטרטג דיגיטלי  משנה מאט טאוורנר  דניאל אינגס  מנהל מחלקת קומדיה ודרמה (S1-2); מנהל מחלקת התוכן (S2-3)  משנה דן שפרד  טום באסדן  תסריטאי שכתב סדרה "האמת הבסיסית" שמוצעת ל-BBC  משנה   ברני לומסדן  אלכס בקט  אדריכל רעיוני בחברת "עקומה מושלמת"  משנה קוקו לומקס  שרה פסקו  אנליסטית מגמות בחברת "עקומה מושלמת"  משנה קארל מרקס  ג'ואל פריי  מעצב קונספט ויראלי בחברת "עקומה מושלמת"  משנה

בונוויל מגלם שוב את דמותו של איאן פלטשר מסדרת הטלוויזיה "2012". גם היינס ממשיכה לגלם את אותה דמות מהסדרה הקודמת, שיבון שארפ יועצת מיתוג מנהלת חברת היחצנות "עקומה מושלמת". יחד איתה מופיעים אנשי הצוות שלה בארני לומסדן, קוקו לומקס וקארל מרקס. שאר התפקידים נוצרו על ידי מורטון כדמויות חדשות.

תפקידי קמע ושחקנים אורחים

הפקה
הסדרה "W1A" הוזמנה על ידי ג'ניס הדלו מ-BBC Two ושיין אלן מנהל מחלקת הקומדיה. הצילומים החלו בינואר 2014. את הסדרה כתב וביים ג'ון מורטון, שעבד לפני כן בסדרות "2012" ו-"People Like Us". המפיק הוא פול שלזינגר והמפיק בפועל הוא ג'ון פלאומן. העונה השנייה של הסדרה הוזמנה בספטמבר 2014, והובטחה השתתפותו של יו בונוויל. ב-23 באפריל 2015 שודר פרק ספיישל בן 60 דקות, ואחר כך שלושה פרקים בני 30 דקות.

באוגוסט 2016 פורסם שהסדרה "W1A" תשוב לעונה שלישית ואחרונה שתשודר ב-2017. שידורי העונה השלישית החלו ב-18 בספטמבר 2017 ב-BBC Two, וכללו שישה פרקים.

פרסים ומועמדויות
 שנה פרס מועמדים קטגוריה תוצאה הערות2015פרס באפט"א לטלוויזיהג'סיקה היינסהשחקנית הטובה ביותר בתוכנית קומיתיו בונווילהשחקן הטוב ביותר בתוכנית קומיתRTS Craft & Design Awardsרובין הילהעריכה הטובה ביותר בבידור וקומדיית מצבים2016פרס באפט"א לטלוויזיהיו בונווילהשחקן הטוב ביותר בתוכנית קומית

קישורים חיצוניים


 הסדרה "W1A" באתר ה-BBC
 הסדרה "W1A" באתר Radio Times
 הסדרה "W1A" באתר British Comedy Guide
 הסדרה "W1A" באתר epguides.com

הערות שוליים

קטגוריה:סדרות מוקומנטריה
קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות קומדיה בריטיות
קטגוריה:BBC: תוכניות וסדרות